Ons reënbooglandskap: Ontdek SA van bioom tot bioom - Maroela Media
howling red (Foto: Unsplash)
Vertoef hiér as jy dié sprokieswêreld van Suid-Afrika wil verken.
Fynbos is baie gewild vir verskeie redes, veral omdat dit uiters uniek is. Dié bioom maak 80% van die Kaapse Blommeryk uit en twee derdes daarvan kom nêrens anders op aarde voor nie! Fynbos floreer in die Wes-Kaap se Mediterreense klimaat (warm, droë somers en koue, nat winters).
Die meeste fynbos is baie skaars en klassifiseer as ’n bedreigde spesie, daarom is die Fynbosbioom ’n UNESCO Wêrelderfenisgebied.
As jy die proteas op hul mooiste wil sien blom, moet jy die Wes-Kaap tussen April en Oktober besoek. Om die fantastiese fynboswêreld te sien, kan jy hiér bly.
Dié bioom is ongeveer 532 voël- en 167 soogdierspesies se tuiste.
Die beste tyd om die Savanne-area te besoek is in Maart en April, of September en Oktober wanneer matige klimaat voorkom. Laasgenoemde maande is ook ideaal vir wildkyk. Bly in die Kalahari of Laeveld om dié bioom te verken.
Waar? Die Hoëveld, of KwaZulu-Natal, Gauteng en Mpumalanga se binneland.
In die verlede was die bioom swartwildebeeste, elande en blesbokke se tuiste, maar vandag oorleef die meeste spesies in natuurreservate of op wildplase.
Die warmer maande (Oktober tot Mei) is die beste tyd om die Grasland-bioom te besoek. Hou hiér vakansie in die Grasland.
As jy op soek is na ’n plattelandse wegbreek met onvergelykbare stilte en tydloosheid, dan is die Nama-Karoo jou toekomstige vakansiebestemming.
As jy blomme wil kyk of wil sien hoe die halfmens in lewende lywe lyk, kan jy in Namakwaland of die Richtersveld oorslaap.
Van KwaZulu-Natal tot die Weskus – dié bioom is ’n bietjie wyer verspreid as die res. Die Ruigteveld is grootliks in die Oos-Kaap in areas waar die reënval redelik hoog is, maar nie hoog genoeg sodat die ruigtes in woude verander nie.
Die Ruigteveld-bioom beslaan slegs 2,5% van Suid-Afrika se oppervlakte.